CELEX: 62021TN0605
Language: sk
Date: 2021-09-20 00:00:00
Title: Vec T-605/21: Žaloba podaná 20. septembra 2021 – TestBioTech/Komisia

22.11.2021   
            
            
               SK
            
            
               Úradný vestník Európskej únie
            
            
               C 471/52
            
         
      Žaloba podaná 20. septembra 2021 – TestBioTech/Komisia
      (Vec T-605/21)
      (2021/C 471/74)
      Jazyk konania: angličtina
      
         Účastníci konania
      
      
         Žalobkyňa: TestBioTech eV (Mníchov, Nemecko) (v zastúpení: K. Smith, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie žalovanej z 8. júla 2021, ktorým sa zamietla zmena alebo zrušenie vykonávacieho rozhodnutia žalovanej (EÚ) 2021/61 (1), ktorým sa spoločnosti Monsanto Europe SA povoľuje podľa nariadenia GM (2) umiestniť na trh výrobky, ktoré obsahujú geneticky modifikovanú kukuricu MON 87427 x MON 87460 x MON 89034 x MIR162 x NK603 a jej modifikácie v EÚ,
               
            
                  —
               
               
                  uložil akékoľvek opatrenie, ktoré považuje za potrebné,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza tri žalobné dôvody.
      
                  1.
               
               
                  Prvý žalobný dôvod sa zakladá na tom, že žalovaná sa dopustila zjavne nesprávneho posúdenia, keď nevzala do úvahy alebo nedostatočne vzala do úvahy možný vplyv skladania génov na expresiu génu v kombinácii s podmienkami sucha a/alebo nevyžadovala, aby sa vykonalo dostatočné posúdenie v podmienkach sucha.
               
            
                  2.
               
               
                  Druhý žalobný dôvod sa zakladá na tom, že žalovaná sa dopustila zjavne nesprávneho posúdenia, keď nevzala do úvahy alebo nedostatočne vzala do úvahy možný vplyv skladania génov na expresiu génu v kombinácii s používaním herbicídov a/alebo nevyžadovala, aby sa vykonalo dostatočné posúdenie v podmienkach opakovaného použitia herbicídov a/alebo použitia veľkého množstva herbicídov.
               
            
                  3.
               
               
                  Tretí žalobný dôvod sa zakladá na tom, že žalovaná sa dopustila zjavne nesprávneho posúdenia, keď nevzala do úvahy alebo nedostatočne vzala do úvahy možný vplyv skladania génov na zloženie rastliny a agronomické vlastnosti v kombinácii s podmienkami sucha a používaním herbicídov.
               
            
         (1)  Ú. v. EÚ L 26, 2021, s. 12.
      
         (2)  Nariadenie (ES) č. 1829/2003 Európskeho parlamentu a Rady z 22. septembra 2003 o geneticky modifikovaných potravinách a krmivách (Ú. v. ES L 268, 2003, s. 1; Mim. vyd. 13/032, s. 432).